cyanic-selkie/wikianc huggingface dataset:
কর্ণাটকে কোভিড-১৯ এর বৈশ্বিক অতিমারী
লকডাউন ৪.০
১৮ই মে ২০২০, কর্ণাটকের মুখ্যমন্ত্রী, ২০২০ সালের ৩১শে মে পর্যন্ত রাজ্যে লকডাউন চালিয়ে যাওয়ার ঘোষণা করেন। এর পাশাপাশি, স্বরাষ্ট্র মন্ত্রক থেকে দিকনির্দেশনা পাওয়ার পরে তিনি অনেক ছাড়ও দিয়েছিলেন। লকডাউনের এই পর্যায়ে, শপিং মল, সিনেমা হল, হোটেল, রেস্তোঁরা বাদে বেশিরভাগ ক্রিয়াকলাপ রবিবার ব্যতীত সকাল ৭টা থেকে সন্ধ্যা ৭টার মধ্যে চালু রাখার অনুমতি ছিল, এবং সরকার ৩১শে মে ২০২০ পর্যন্ত প্রতি রবিবারে কঠোর লকডাউন কার্যকর করার সিদ্ধান্ত নেয়। প্রায় দুই মাস বন্ধ থাকার পরে, ২০২০ সালের ১৯শে মে থেকে বাস, ট্যাক্সি, অটোরিকশা এবং অন্তঃরাজ্য ট্রেন পরিষেবা সহ সকল গণপরিবহন পরিষেবাদিগুলির চালনার অনুমতি দেওয়া হয়েছিল। আসন সংখ্যা কমিয়ে বাস চলাচল করার অনুমতি দেওয়ার পর, রাজ্য চালিত বাসে ভাড়া বাড়ানোর জল্পনা-কল্পনার অবসান ঘটিয়ে, মুখ্যমন্ত্রী বলেন: "আমরা আপাতত বাসের ভাড়া বাড়াবো না। কেএসআরটিসি সীমিত সংখ্যক যাত্রী বহনের কারণে যে ক্ষয়ক্ষতি হবে তা বহন করবে।" কোভিড-১৯ সংক্রমণের ক্ষেত্রে সাম্প্রতিক অতিবৃদ্ধির পরিপ্রেক্ষিতে, সরকার প্রতিবেশী গুজরাত, মহারাষ্ট্র, তামিলনাড়ু, এবং কেরল রাজ্যের জনগণকে প্রবেশের অনুমতি সীমিত করার সিদ্ধান্ত নেয়।
লকডাউন তোলার পরিকল্পনা
কর্ণাটক সরকার, মারাত্মক আর্থিক সঙ্কটের সম্মুখীন হয়ে, অর্থনীতিকে আবার চালু করার প্রয়াসে, ২৩শে এপ্রিল রাজ্যের কিছু অর্থনৈতিক কার্যকলাপকে ছাড় দিয়ে লকডাউনের বিধিনিষেধকে শর্তসাপেক্ষে শিথিল করার ঘোষণা করেছিল। তবে শিথিলকরণগুলি নির্ধারিত কনটেইনমেন্ট অঞ্চলে প্রযোজ্য হবে না। পৌরসভার সীমার বাইরে বেশিরভাগ উৎপাদন, নির্মাণ ও খাদ্য প্রক্রিয়াকরণ সংস্থাকে ছাড় দেওয়া হয়েছিল। হোটেল, হোম স্টে যেগুলিতে পর্যটকেরা লকডাউনের কারণে আটকে পড়েছিলেন সেগুলি খোলার অনুমতি দেওয়া হয়, এর সাথে রেলস্টেশন, সমুদ্র এবং বিমানবন্দরগুলিতে সরবরাহ শৃঙ্খলের সাথে যুক্ত বিভিন্ন পরিষেবাকেও খোলার অনুমতি দেওয়া হয়। কলের মিস্ত্রী, প্রযুক্তিমিস্ত্রী এবং কাঠের মিস্ত্রীদের মতো স্ব-কর্মসংস্থানযুক্ত ব্যক্তিদের দ্বারা প্রদত্ত বেশিরভাগ পরিষেবাগুলিকেও অনুমতি দেওয়া হয়েছিল। তবে আধিকারিকেরা জোর দিয়েছিলেন যে, সংশ্লিষ্ট অঞ্চলের লকডাউন নির্দেশিকা মেনে চলার পরে এবং সামাজিক দূরত্বের নিয়মগুলি কঠোরভাবে মেনে চলা এবং কর্মক্ষেত্রগুলি সঠিক উপায়ে পরিষ্কার রাখা সাপেক্ষে স্থানীয় জেলা প্রশাসন এই সমস্ত ছাড়গুলির অনুমতি দেবে।
আনলক-১
নয় সপ্তাহ ব্যাপী লকডাউনের পরে, কর্ণাটক সরকার, লকডাউনের পঞ্চম ধাপে কেন্দ্রীয় সরকার প্রদত্ত নির্দেশনার সাথে সামঞ্জস্য রেখে এটিকে "আনলক -১" হিসাবে অভিহিত করে। এর লক্ষ্য ছিল অন্তঃরাজ্য এবং জনগণ ও পণ্যের আন্তঃরাজ্য চলাচলের উপর আরোপিত অনেকগুলি বিধিনিষেধ লাঘব করা। আনলক করার প্রথম পর্যায়ে, যা কার্যকর হয় ৮ই ই জুন থেকে, আরও শিথিলকরণ করা হয়েছিল এবং ধর্মীয় স্থান, হোটেল, মল ইত্যাদি খোলার বিষয়ে সিদ্ধান্ত নেওয়া হয়েছিল। শিক্ষাপ্রতিষ্ঠানগুলি পুনরায় চালু করার সিদ্ধান্তটি জুলাইয়ে পিছিয়ে দেওয়া হয়েছিল। সরকারী সূত্র এই ব্যাপারটিতে বলে: "রাজ্য সরকার অভিভাবক এবং অন্যান্য অংশীদারদের সাথে প্রতিষ্ঠান পর্যায়ে আলোচনা করবে।" তবে, কন্টেইনমেন্ট অঞ্চলগুলিতে কঠোর বিধিনিষেধ নিয়ন্ত্রণ কার্যকর থাকবে।
প্রাথমিক সাফল্য এবং ৫টি 'টি' নীতি
এই মহামারীর বিরুদ্ধে লড়াই করার জন্য কর্ণাটকের ৫টি 'টি'- খবর (ট্রেস), অনুসরণকরণ (ট্র্যাক), পরীক্ষা (টেস্ট), চিকিৎসা (ট্রিট) এবং প্রযুক্তি (টেকনোলজি)র নীতি নেতৃত্ব দিয়েছিল। ভিডিও কনফারেন্সিংয়ের মাধ্যমে একটি কথোপকথনের সময়, ভারতের প্রধানমন্ত্রী, নরেন্দ্র মোদী কোভিড -১৯ প্রসারের বিরুদ্ধে লড়াইয়ে রাজ্যের প্রচেষ্টার এবং বর্ধিত লকডাউন নিয়মের ধীরে ধীরে শিথিলকরণের সাথে অর্থনীতিকে আনলক করার পদক্ষেপগুলি প্রশংসা করেছেন। কেন্দ্র অন্যান্য রাজ্যগুলিকে বলে তাদের স্থানীয় প্রেক্ষাপটে এই পরিকল্পনাগুলি অবলম্বন করতে এবং কোভিড-১৯ অতিমারীটির বিরুদ্ধে আরও ভাল ভাবে লড়ার জন্য এইগুলি অনুসরণ করতে।
খবর জোগাড়
দশ হাজারেরও বেশি প্রশিক্ষিত ক্ষেত্রীয় কর্মীরা রাজ্যের নকশাকৃত বিস্তারিত পরিকল্পনা অনুসারে সংক্রামিতের সংস্পর্শে আসা ব্যক্তির সন্ধানের জন্য সুনির্দিষ্ট দায়িত্ব পালন করে। প্রতিটি মনোনীত ব্যক্তি দ্বারা সম্পাদিত করার জন্য প্রতিটি ধাপ নির্ধারিত করা হয়েছিল। কাজের বিশাল পরিমাণ কাটিয়ে উঠতে সংস্পর্শ সন্ধানী মোবাইল অ্যাপ এবং ওয়েব অ্যাপ্লিকেশন ব্যবহার করা হয়েছিল, খোঁজের ক্ষেত্রে প্রতিবন্ধকতার মধ্যে ছিল সংক্রামিত ব্যক্তিদের বিস্মৃতি এবং বিভিন্ন কারণে সত্যগুলি লুকানোর চেষ্টা করা।
বয়স্ক, অন্য অসুস্থতা সহ ব্যক্তি, গর্ভবতী মহিলা, এবং যাদের ইনফ্লুয়েঞ্জার মতো অসুস্থতা রয়েছে, ও গুরুতর তীব্র শ্বাসযন্ত্রের অসুস্থতা (এসএআরআই) সম্পন্ন উচ্চ-ঝুঁকিপূর্ণ জনগোষ্ঠীকে অগ্রাধিকার দিয়ে খুঁজে তাদের সুরক্ষা দেওয়া এবং চিকিৎসা করার জন্য কর্ণাটক শারীরিকভাবে এবং ফোনকে ভিত্তি করে পারিবারিক জরিপ চালিয়েছিল। ২০২০ সালের মে মাসে জরিপটি করা হয়েছিল এবং কর্ণাটকের মোট ১৬৮ লক্ষ পরিবারের মধ্যে ১৫৩ লক্ষ পরিবারের জরিপ করা সম্ভব হয়েছিল। ভোট কেন্দ্র স্তরের আধিকারিকেরা (বিএলও) একটি স্বাস্থ্য জরিপ অ্যাপ্লিকেশনের পাশাপাশি একটি ওয়েব অ্যাপ্লিকেশন ব্যবহার করে প্রয়োজনীয় তথ্য সংগ্রহ করতে নিযুক্ত ছিলেন।
জরিপের মাধ্যমে সংগৃহীত তথ্যগুলি গর্ভবতী মা এবং যক্ষ্মা, এইচআইভি, ডায়ালাইসিস এবং ক্যান্সার রোগীদের জন্য স্বাস্থ্য বিভাগের কাছে ইতিমধ্যে উপলব্ধ তথ্যগুলির পরিপূরক ছিল। ন্যাসোকমের সহায়তায়, রাজ্য সরকার কর্তৃক প্রতিষ্ঠিত আপদমিত্র টেলিকনসাল্টেশন হেল্পলাইন (কল নং ১৪৪১০) এর মাধ্যমে প্রচার করে, ইন্টার-অ্যাক্টিভ ভয়েস রেসপন্স সিস্টেম (আইভিআরএস) এবং আউটবাউন্ড কলগুলির মাধ্যমে ঝুঁকিপূর্ণ পরিবারগুলির কাছে পৌঁছান সম্ভব হয়েছিল।
অনুসরণকরণ
কর্ণাটকে ফিরে আসা বা ভ্রমণ করতে আসা সমস্ত ব্যক্তিকে "সেবা সিন্ধু" পোর্টালে নিবন্ধন বাধ্যতামূলক ছিল, যার ফলে বাড়ীতে বা প্রাতিষ্ঠানিক পৃথকীকরণের সময় রাজ্য পরের কয়েক দিন তাদের অনুসরণ করতে সক্ষম হয়। পৃথকীকরণ কার্যকর করতে ‘কোয়ারেন্টাইন ওয়াচ অ্যাপ’ ব্যবহৃত হয় ক্ষেত্রীয় কর্মীদের সহায়তা করতে। সম্প্রদায়ের অংশগ্রহণের মাধ্যমে রাজ্য সরকার হোম কোয়ারানটাইন প্রয়োগের জন্য মোবাইল স্কোয়াডও গঠন করেছে। যদি প্রতিবেশী বা জনসাধারণের কোনও সদস্যের কাছ থেকে পৃথকীকরণের লঙ্ঘনের তথ্য পাওয়া যায়, তবে লঙ্ঘনকারীকে প্রাতিষ্ঠানিক পৃথকীকরণে স্থানান্তরিত করা হয়।
পরীক্ষা
২০২০ জুনের মধ্যে, রাজ্যটি প্রতিদিন গড়ে ১০,০০০টি পরীক্ষা করছিল। সারা দেশে মোট ৬০০টি পরীক্ষাগারের তুলনায় রাজ্যে পরীক্ষার জন্য ৭৪টি পরীক্ষাগার ছিল। ক্রমবর্ধমান কোভিড সংক্রমণের কারণে, কর্ণাটক সরকার বলেছিল যে তারা প্রাথমিকভাবে দিনে ১৫,০০০ নমুনা পরীক্ষার এবং পরে তা বাড়িয়ে দিনে ২৫,০০০ নমুনা পরীক্ষার পরিকল্পনা করেছে। বস্তিবাসী, বিক্রেতা/বিল সংগ্রহকারী, খাদ্য সরবরাহকারী শৃঙ্খলের এবং ক্যুরিয়ার সরবরাহকারী ব্যক্তিদের জন্য কর্ণাটক সরকার আরটি-পিসিআর পুলযুক্ত নমুনা কৌশল ব্যবহার করে যথেচ্ছভাবে পরীক্ষা চালানোর নির্দেশনা দিয়েছিল, যাতে রাজ্যে কোভিড-১৯ সংক্রমণের ক্ষেত্রে সাম্প্রতিক বৃদ্ধিতে কার্যকর নজরদারি নিশ্চিত করা যায়।
ইন্সটিট্যুট অফ জেনোমিক্স অ্যান্ড ইন্টিগ্রেটিভ বায়োলজির বিজ্ঞানীরা সিআরআইএসপিআর জিন এডিটিং সরঞ্জাম ব্যবহার করে কোভিড-১৯ এর পরীক্ষার জন্য একটি স্বল্প মূল্যের পেপার-স্ট্রিপ পরীক্ষা সরঞ্জাম তৈরি করেছেন, যেটি এক ঘন্টায় ফলাফল জানিয়ে দিতে পারে। পেপার-স্ট্রিপ পরীক্ষার আনুমানিক ব্যয় হতে পারে প্রায় inr 500। বর্তমানে, কিটগুলি এর নির্ভুলতা এবং সংবেদনশীলতার জন্য পরীক্ষা করা হচ্ছে। এই দলটি ইন্ডিয়ান কাউন্সিল অফ মেডিকেল রিসার্চের অনুমোদনের অপেক্ষায় রয়েছে।
চিকিৎসা
কর্ণাটক রাজ্যের কোভিড-১৯ যুদ্ধকালীন কক্ষের তথ্য অনুসারে, রাজ্যের জেলাগুলিতে ৮৪,৭৭৬টি শয্যা রয়েছে, যার মধ্যে ২১,৭২৮টি কোভিড-১৯ এর জন্য সংরক্ষিত হয়েছে। বেঙ্গালুরু আরবান এবং পল্লী জেলায় মোট ১৯,৬৩৯টি শয্যা আছে। এর মধ্যে, দুটি জেলায় কোভিড-১৯ এর জন্য ৩,৪৭০টি শয্যা সংরক্ষিত আছে। ২১,৭২৮ শয্যার মধ্যে ৮৬% এরও বেশি শয্যা আলাদা করা আছে — অক্সিজেন সুবিধা সহ ৬,৬৯৫টি শয্যা, ২,১০৫টি আইসিইউ শয্যা, এবং ভেন্টিলেটর সহ ১,০০০টি শয্যা। কর্ণাটকে কোভিড-১৯ সংক্রমণের সংখ্যা বাড়ার সঙ্গে সঙ্গে, ৮ই মে অবধি কর্ণাটকের হাসপাতালের রোগী ভর্তির হার যা ২% এরও কম ছিল, ৯ই জুনের মধ্যে তা বেড়ে হয়েছে ১৩.১%।
কর্ণাটক সরকার বেসরকারী হাসপাতালে কোভিড-১৯ চিকিৎসার খরচের হার স্থির করার আদেশ জারি করেছে। এই সংক্রমণের বিভাগ এবং তীব্রতার উপর নির্ভর করে খরচের হার ৫,২০০ টাকা থেকে ২৫,০০০ টাকা পর্যন্ত হতে পারে। এর সুবিধা আয়ুষ্মান ভারত-আরোগ্য কর্ণাটক (এবি-এআরকে) রোগী এবং অন্যান্য বীমা / নগদ অর্থ প্রদানকারী রোগী উভয়ই নিতে পারেন। রাজ্য সরকার নির্দেশ দিয়েছে যে বেসরকারী হাসপাতালের কোভিড-১৯ চিকিৎসার ব্যবস্থা করা রোগীদের শয্যার ৫০% জনস্বাস্থ্য কর্তৃপক্ষের কাছ থেকে পাঠানো রোগীদের জন্য সংরক্ষণ করে রাখতে হবে।
প্রযুক্তি
কোভিড-১৯ অতিমারীর কারণে উদ্ভূত কাজগুলি সরকারী কর্মাধ্যক্ষেরা যাতে ঠিকভাবে পরিচালনা করতে পারেন সেই উদ্দেশ্যে অন্য অনেকগুলি রাজ্যের মত কর্ণাটকও প্রযুক্তির সাহায্য নেওয়ার সিদ্ধান্ত নিয়েছিল। ইন-হাউস প্রোগ্রামারদের একটি দলের মাধ্যমে, দেশে অতিমারী শুরু হওয়ার প্রথম তিন মাসের মধ্যে এই রাজ্যে সংক্রামিতের সংস্পর্শে আসা ব্যক্তির খোঁজের জন্য অ্যাপ্লিকেশন সহ একাধিক মোবাইল অ্যাপ্লিকেশন চালু হয়েছিল। সংস্পর্শের খোঁজ রাখা ছাড়াও, এই রাজ্য কর্ণাটকে ফিরে আসা যাত্রীদের কোয়ারেন্টাইন রক্ষণ ও নজরদারি রাখতে 'কোয়ারানটাইন ওয়াচ', আন্তর্জাতিক যাত্রীদের অনুসরণ করতে 'যাত্রী ওয়েব অ্যাপ' এবং রাজ্যের সমস্ত সংকটপূর্ণ রোগীদের খোঁজ রাখতে 'ক্রিটিকাল রোগী ট্র্যাকিং সিস্টেম' চালু করেছিল। এছাড়া রাজ্যে আগত লোকদের খোঁজ রাখার জন্য "প্রত্যহ রেল এবং বিমান যাত্রী আগমন ট্র্যাকিং" এর মতো অন্যান্য অ্যাপ্লিকেশনগুলি তৈরি করা হয়েছিল। "স্বাস্থ্য নজরদারি অ্যাপ্লিকেশন" দিয়ে স্বাস্থ্যকর্মীরা দ্বারা ঘরে ঘরে জরিপের ডেটা রেকর্ড করেছে এবং দুর্বল পরিবারগুলি শনাক্ত করেছে। সংগৃহীত উপাত্ত আপদমিত্রের মতো অন্যান্য অ্যাপ্লিকেশনগুলিতে যোগান দেওয়া হয়েছিল এবং স্বাস্থ্য বিভাগ তা ব্যবহার করেছিল পরবর্তী পদক্ষেপ নেওয়ার জন্য।
আনলকের পরে বৃদ্ধি
আনলক-১ এর পর, রাজ্যজুড়ে সংক্রমণে উল্লেখযোগ্য বৃদ্ধি দেখা যায়, বিশেষত রাজধানী বেঙ্গালুরুতে। সংক্রমণের সংখ্যা ২৬শে জুন মাত্র ১১,০০৫ থেকে বেড়ে জুলাইয়ের ৫ তারিখের মধ্যে হয়ে গিয়েছিল ২৩,৪৭৪ জন।
অর্থনীতি
করোনভাইরাসের কারণে ১ কোটিরও বেশি চাকরি ক্ষতিগ্রস্ত হয়েছে। করোনা সংরমণ থেকে ধ্বস নামা প্রতিহত করতে, শুক্রবার সরকারের আদেশবলে বাণিজ্য, শিল্প এবং সামাজিক সমাবেশের স্থানগুলি বন্ধ করে দেওয়া হয়। লকডাউনের ঠিক প্রথম ২৪ ঘন্টার মধ্যে শহরটি একটি অশরীরী নগরীতে পরিণত হয়ে যায়। একই সময়, শহরের ক্রয় এবং অর্থনৈতিক ক্ষমতাও হ্রাস পায়। আর্থিক বিশেষজ্ঞরা ক্ষতির পরিমাপ করার জন্য একত্র হন। ফেডারেশন অফ কর্ণাটকের চেম্বারস অফ কমার্স অ্যান্ড ইন্ডাস্ট্রির কর বিশেষজ্ঞ বি.টি. মনোহর সতর্ক করে বলেন যে, যদি লকডাউন এক সপ্তাহও স্থায়ী হয়, তাহলে শুধুমাত্র রাজ্যে পণ্য ও পরিষেবাদি ট্যাক্সের ক্ষতি এবং বিক্রয় করের রাজস্ব ক্ষতি প্রায় ২ হাজার কোটি টাকা হবে।
শিক্ষা
দেশব্যাপী লকডাউনের কারণে, কর্ণাটক সরকার এসএসএলসি (দশম শ্রেণি) পরীক্ষা অনির্দিষ্টকালের জন্য স্থগিত করে দেয়। নবম শ্রেণি পর্যন্ত শিক্ষার্থীদের জন্য বাৎসরিক পরীক্ষা সরকার বাতিল করে দেয়। রাজ্যের শিক্ষা বিভাগও রাজ্যের সমস্ত স্কুলকে পরবর্তী নির্দেশ না দেওয়া পর্যন্ত তাদের ভর্তি প্রক্রিয়া স্থগিত করার আদেশ জারি করে।
বিনোদন
অতিমারী এবং তার পরবর্তী লকডাউনের কারণে, রাজ্যের সমস্ত প্রেক্ষাগৃহ বন্ধ করার নির্দেশ দেওয়া হয়েছিল। চলচ্চিত্র প্রযোজনার কার্যক্রম, যা রাজ্যের হাজার হাজার মানুষের জন্য জীবিকার ব্যবস্থা করে, তা স্থগিত হয়ে গিয়েছিল। কোটিগোব্বার মতো বেশ কয়েকটি সুপরিচিত কন্নড় চলচ্চিত্রের প্রযোজক সুরাপ্পা বাবু অভিমত ব্যক্ত করেন যে, অতিমারী এবং লকডাউনের ফলে কর্ণাটকের চলচ্চিত্র শিল্প প্রায় ২০০ কোটি টাকা ক্ষতির সম্মুখীন হতে পারে। বেশ কয়েকটি স্বল্প বাজেটের কন্নড় চলচ্চিত্রের নির্মাতারা প্রেক্ষাগৃহে ছবি মুক্তি এড়িয়ে ভবিষ্যতে অ্যামাজন প্রাইম এর মতো ওটিটি (ওভার দ্য টপ) প্ল্যাটফর্মে ছবি মুক্তির কথা বিবেচনা করতে শুরু করেন।
অতিমারীর পর, কর্ণাটকে টিভি অনুষ্ঠানের চিত্রগ্রহণ বন্ধ হয়ে যায়, নির্মাতারা ধারাবাহিকের পুরানো পর্বগুলি পুনরায় সম্প্রচার করতে বা হঠাৎ তাঁদের ধারাবাহিকগুলি শেষ করে দিতে বাধ্য হন। থিয়েটার শিল্পেও অতিমারীর মারাত্মক প্রভাব পড়েছিল। অনেক থিয়েটার গ্রুপ রাজ্য জুড়ে বার্ষিক মেলা এবং দেবদেবীদের রথ উৎসবের অনুষ্ঠানের উপর নির্ভরশীল ছিল, যেগুলি বেশিরভাগ জানুয়ারি থেকে এপ্রিল পর্যন্ত চলত। লকডাউনের কারণে এ জাতীয় সমস্ত সমাবেশ এবং ধর্মীয় অনুষ্ঠানে নিষেধাজ্ঞা জারি হয়।
ভুল তথ্য
পোল্ট্রি থেকে করোনাভাইরাস ছড়িয়ে পড়ে এমন গুজবের বিরুদ্ধে একটি প্রকাশ্য প্রজ্ঞাপন জারি করতে হয় কর্ণাটকের পশুপালন ও মৎস্য বিভাগকে। হাঁস-মুরগিতে করোনা ভাইরাস সংক্রমণের বৈজ্ঞানিক প্রমাণ না থাকায় জনগণকে এই জাতীয় সামাজিক যোগাযোগের বার্তাগুলিতে মনোযোগ না দেওয়ার পরামর্শ দেওয়া হয়। স্পষ্ট করে জানানো হয় যে এই ভাইরাসটি কেবল সংক্রামিত ব্যক্তির সংস্পর্শে ছড়িয়ে পড়ে। একইভাবে, একটি তথ্যপ্রযুক্তি সংস্থার একজন কর্মচারীর বিরুদ্ধে বেঙ্গালুরু কেন্দ্রীয় অপরাধ শাখা সোশ্যাল মিডিয়ায় আপত্তিজনক বিষয়বস্তু প্রচার করার অপরাধে একটি মামলা করে।
বেঙ্গালুরুর শহরতলির পদারায়ণপুরায় যখন বিবিএমপি এবং স্বাস্থ্য কর্মকর্তারা সংক্রামিত ব্যক্তিদের প্রাথমিক ও দ্বিতীয় সংস্পর্শের জন্য সরকার পরিচালিত পৃথকীকরণ গৃহে থাকার ব্যবস্থা করতে এসেছিলেন, তখন সেখানকার কিছু বাসিন্দা সেই স্থানে দাঙ্গা করে এবং বিবিএমপি সম্পদ ধ্বংস করার চেষ্টা করে এবং তাঁদের উপর হামলা করে। দাঙ্গার অভিযোগে পুলিশ ওই এলাকার ৬৭ জন বাসিন্দার বিরুদ্ধে এফআইআর নথিভুক্ত করে। স্থানীয় রাজনৈতিক নেতা জামির আহমদ মন্তব্য করেন; যে পরিস্থিতিতে থেকে দাঙ্গা এবং অগ্নিসংযোগের মত ঘটনা ঘটেছিল সেগুলি ভুল তথ্য ছড়ানো এবং বাসিন্দাদের মধ্যে সচেতনতার অভাবের কারণে ঘটেছিল। আধিকারিকদের উচিত ছিল ঘটনাস্থলটি দেখার জন্য আমার অনুমতি নেওয়া। কিছু বাসিন্দা, এমনকি যুক্তি দিয়েছিলেন যে আধিকারিকদের উচিত নির্বাচিত প্রতিনিধিদের উপস্থিতিতে লোকেদের পৃথকীকরণ গৃহে নিয়ে যাওয়া।
সীতাভোগ
সীতাভোগ বাংলার এক সুপ্রসিদ্ধ মিষ্টান্ন। এটা অনেকটা বাসমতী চালের ভাতের মত দেখতে হয়। বর্ধমানের সীতাভোগ অতি বিখ্যাত।
উৎপত্তি
thumb|সীতাভোগ-মিহিদানার সমাবেশ ১৯০৪ সালে বড়লাট জর্জ ন্যাথানিয়েল কার্জন বর্ধমানের জমিদার বিজয়চাঁদ মহতাব কে মহারাজা খেতাব দিতে বর্ধমান ভ্রমণ করেন। কার্জনের বর্ধমান আগমনকে স্মরণীয় করে রাখতে বিজয়চাঁদ মহতাব বর্ধমানের জনৈক মিষ্টি প্রস্তুতকারক ভৈরবচন্দ্র নাগকে একটি বিশেষ মিষ্টি প্রস্তুত করতে বলেন। ভৈরবচন্দ্র নাগ সীতাভোগ ও বর্ধমানের অপর বিখ্যাত মিষ্টান্ন মিহিদানা তৈরী করেন। কথিত আছে যে কার্জন সীতাভোগ খেয়ে এতটাই প্রীত হয়েছিলেন যে সমস্ত সরকারি অনুষ্ঠানে তিনি সীতাভোগ পরিবেশন করা বাধ্যতামূলক করেন।
প্রণালী
সীতাভোগের প্রধান উপাদান সীতাসের প্রজাতির গোবিন্দভোগ চাল। কথিত আছে যে সীতাসের প্রজাতির গোবিন্দভোগ চাল থেকে প্রস্তুত হওয়ার কারণেই সীতাভোগের একটি নিজস্ব স্বাদ ও সুগন্ধ হয়। উক্ত সীতাসের বর্ধমান জেলার এক বিশেষ অঞ্চলেই উৎপাদিত হয়। এই চাল গুঁড়ো করে তাতে ১:৪ অনুপাতে ছানা মিশিয়ে পরিমাণমত দুধ দিয়ে মাখা হয়। তারপর একটি বাসমতী চালের আকৃতির মত ছিদ্রযুক্ত পিতলের পাত্র থেকে উক্ত মিশ্রণকে গরম চিনির রসে ফেলা হয়। এর ফলে সীতাভোগ বাসমতীর চালের ভাতের মত দেখতে লম্বা সরু সরু দানাযুক্ত হয়। এর সাথে ছোট ছোট গোলাপজাম এবং কখনো কখনো কাজুবাদাম ও কিশমিশ মিশিয়ে পরিবেশন করা হয়।
জনপ্রিয়তা
বিখ্যাত কৌতুকাভিনেতা নবদ্বীপ হালদারের কৌতুকগীতি শরীরটা আজ বেজায় খারাপ-এ তিনি গেয়েছেন বাগবাজারের রসগোল্লা, ভীম নাগের সন্দেশ বর্ধমানের সীতাভোগ মিহিদানা দরবেশ
নারকোণ্ডম দ্বীপ
নারকোনডাম দ্বীপ হল আন্দামান সাগরে অবস্থিত ছোটো আগ্নেয়দ্বীপ । এটি ভারতের আন্দামান দ্বীপপুঞ্জের অংশ। এখানে শেষ অগ্নুৎতপাত হয়েছিল ২০০৫ সালে । এর আয়তন ৬.৪ বর্গকিলোমিটার।
নামের উৎপত্তি
নারকোনডাম শব্দটি এসেছে তামিল শব্দ থেকে। তামিল ভাষায় এর অর্থ হল নরকের জায়গা।
অবস্থান
এই দ্বীপটি আন্দামান সাগর এ পোর্ট ব্লেয়ার থেকে ১৪৪ কিলোমিটার দূরে অবস্থিত। ব্যারন দ্বীপ থেকে এর দূরত্ব ১৫০ কিমি এবং বিশাখাপত্তনাম থেকে এর দূরত্ব ৮০০ মাইল। thumb|নারকোণ্ডম দ্বীপের দক্ষিণ দিকটা দেখুন|alt=|কেন্দ্র
রেডার কেন্দ্র
এই দ্বীপে একটি রেডার কেন্দ্র গড়ার কথা রয়েছে ভারতীয় উপকূল রক্ষা বাহিনীর।
নলিনীকান্ত ভট্টশালী
নলিনীকান্ত ভট্টশালী (জানুয়ারি ২৪, ১৮৮৮ - ফেব্রুয়ারি ৬, ১৯৪৭) একজন বাঙালি প্রত্নতত্ত্ববিদ, গবেষক এবং পণ্ডিত, যিনি ঢাকা জাদুঘরের প্রতিষ্ঠাতা, যা পরবর্তীতে বাংলাদেশ জাতীয় জাদুঘর হিসেবে পুনঃপ্রতিষ্ঠিত হয়। ১৯২৫ সালে ঢাকা জাদুঘরের পরিচালক থাকাকালীন সময়ে নলিনীকান্ত ভট্টশালীর উৎসাহে বিবি মরিয়ম কামান ঢাকার চকবাজার থেকে সরিয়ে সদরঘাটে স্থাপন করা হয়।
শিক্ষাগত যোগ্যতা ও কর্মজীবন
নলিনীকান্ত ভট্টশালী ১৮৮৮ সালের ২৪ জানুয়ারি মুন্সীগঞ্জ জেলার নয়নানন্দ নামক স্থানে জন্মগ্রহণ করেন। তিনি ১৯১২ সালে স্নাতকোত্তর ডিগ্রি লাভ করেন। ১৯১৪ সালে তৎকালীন ঢাকা জাদুঘরের কিউরেটর হিসেবে যোগ দেন। মৃত্যুর আগ পর্যন্ত প্রায় ৩৩ বছর তিনি এ দায়িত্ব পালন করেন। তাঁর উদ্যোগে ১৯২০ সালে ঢাকা জাদুঘর স্থানান্তরিত হয় ঢাকার নিমতলীর বারোদুয়ারিতে।
অবদান
নলিনীকান্ত ভট্টশালী সমগ্র পূর্ববঙ্গ ও উত্তরবঙ্গ ঘুরে প্রচুর প্রত্ন-নিদর্শন সংগ্রহ করেন। তিনি মুদ্রাতত্ত্ব, প্রত্নলিপিবিদ্যা এবং মৌর্য ও গুপ্তবংশে র ইতিহাস বিষয়ে গবেষণা করে ১৯৩৪ সালে ঢাকা বিশ্ববিদ্যালয় থেকে পিএইচডি ডিগ্রি লাভ করেন। ভারতের ইতিহাস, বিশেষত বাংলার ইতিহাস ও প্রত্নতত্ত্ব বিষয়ে তিনি অনেক বই লিখেছেন।
পুরস্কার
১৯২২ সালে তিনি কয়েনস অ্যান্ড ক্রনোলজি অভ আর্লি ইন্ডিপেন্ডেন্ট সুলতানস অভ বেঙ্গল বইটির জন্য গ্রিফিথ পুরস্কার পান। বইটিতে তিনি রাজা গণেশ সম্বন্ধে অনেক নতুন তথ্য তুলে ধরেন।
মৃত্যু
১৯৪৭ সালের ৬ ফেব্রুয়ারি ঢাকা জাদুঘরে কর্মরত অবস্থায় তাঁর প্রয়াণ হয়।
মেঘ রোদ্দুর
মেঘ রোদ্দুর হল ২০১৩ সালের ১৫ ফেব্রুয়ারি মুক্তিপ্রাপ্ত একটি বাংলা চলচ্চিত্র। ডিকে এন্টারটেইনমেন্টের ব্যানারে প্রযোজিত এই ছবিটির পরিচালক ছিলেন সুরজিৎ ধর ও সুদর্শন বসু। ছবিটির সংগীত পরিচালনা করেন ঋষি চন্দ। মেঘ রোদ্দুর ছবিটি নটিং হিল (১৯৯৯) নামে একটি ইংরেজি ছবির ছায়া অবলম্বনে নির্মিত।
হেবরন কাঁচ
হেবরন কাচ (Hebron Glass; زجاج الخليل, যাজাজ আল-খালিলি) বলতে বুঝানো হয় হেবরনে উৎপাদিত কাচ এবং কাঁচজাত সামগ্রীকে; যেটি রোমান শাসনামলে ফিলিস্তিন অঞ্চলে প্রতিষ্ঠিত এক প্রকার স্বচ্ছ শিল্পকলা মাধ্যম। হেবরন শহরের পুরাতন অংশে এখনও "গ্লাস-ব্লোয়ার কোয়ার্টার" নামে একটি ভবন রয়েছে এবং শহরের একটি অন্যতম পর্যটন আকর্ষণ হিসেবে কাঁচজাত সামগ্রীর আবেদন বর্তমানেও অব্যাহত আছে।
গলিত কাচে সাধারণতঃ স্থানীয়ভাবে প্রাপ্ত কাঁচামাল; সন্নিকটবর্তী গ্রামগুলো থেকে প্রাপ্ত বালু, সোডিয়াম কার্বনেট (মৃত সাগর থেকে), এবং রঞ্জক পদার্থ, যেমনঃ আয়রন অক্সাইড এবং কপার অক্সাইড ব্যবহৃত হয়। এগুলোর পরিবর্তে বর্তমানে প্রায়শঃই “পুনর্ব্যবহৃত কাচ” (Recycled Glass) ব্যবহার করা হয়। হেবরনের কাচ উৎপাদন একটি পারিবারিক ব্যবসায়; শহরের ঠিক বাইরে অবস্থিত কাচ কারখানাগুলো পরিচলনাকারী কিছু ফিলিস্তিনি পরিবারই কেবল বংশ পরস্পরায় এই শিল্পের গোপন অন্ধি-সন্ধিগুলো জানেন। এখানকার উৎপাদিত পণ্যের মধ্যে রয়েছে কাচের অলঙ্কার, যেমনঃ পুঁতিরমালা, ব্রেসলেট এবং আংটী; সেইসাথে কারুকার্য শৌভিত রঙিন কাচের জানালা এবং কাচের বাতিদান। যদিও ফিলিস্তিনি-ইসরায়েল সংঘাতের কারণে বর্তমানে কাচ উৎপাদন হ্রাস পেয়েছে।
ইতিহাস
ফিলিস্তিন অঞ্চলে রোমান শাসনামলে (খ্রিস্টপূর্ব ৬৩ অব্দ থেকে ৩৩০ খ্রিষ্টাব্দ পর্যন্ত) হেবরন কাচ শিল্পটি গড়ে উঠে। প্রাচীন ফিনিশিয় কাচ শিল্প যখন পূর্ব ভূমধ্যসাগরীয় উপকূলরেখা বরাবর ছড়িয়ে থাকা শহরগুলো থেকে সংকুচিত হয়ে অভ্যন্তরভাগের এলাকাগুলোতে সরে আসে, তখন বিশেষ করে হেবরনে এটি স্থানান্তরিত হয়। হেবরনে প্রস্তুত ১ম এবং ২য় শতাব্দীর কাঁচজাত হস্তশিল্প সামগ্রী পাওয়া গেছে এবং এগুলো ড্রেক সংগ্রহের অংশ হিসাবে প্রদর্শিত হয়। কেভ অফ ম্যাকফিলার উপর নির্মিত স্থাপনায় দ্বাদশ শতাব্দীর হেবরন কাচে তৈরি কারুকার্য শৌভিত রঙিন কাচের জানালা দেখতে পাওয়া যায়, যেটি ক্রুসেডারদের সময়ে ফিলিস্তিনে গির্জা হিসাবে ব্যবহৃত হতো। জেরুজালেমের পুরনো শহরে অবস্থিত ডোম অফ দ্যা রকের শোভা বর্ধনে ব্যবহৃত কারুকার্য শৌভিত রঙিন কাচের জানালাগুলো হচ্ছে হেবরন কাচের অপর একটি নিদর্শন।
জু'বাহ মনে করেন যে, একই তত্ত্ব বর্তমান কালের ঐতিহ্যবাহী ভেনিসিয়ান কাচ উৎপাদন কৌশলেও ব্যবহৃত হচ্ছে এবং অন্যান্য গবেষকবৃন্দ দাবী করেন যে এগুলো ক্রুসেডের সময় থেকেই ছিলো এবং হেবরন থেকে ইউরোপে এসেছিলো; যেগুলো সম্ভবতঃ সিরিয়ায় উদ্ভাবিত।
এই কারখানাগুলোতে উৎপাদিত কাঁচজাত সামগ্রীগুলো ছিলো সাধারণ ব্যবহার্য দ্রব্যাদি, যাতে অন্তর্ভুক্ত ছিলো খাদ্য এবং পানীয় গ্রহণের জন্য প্রয়োজনীয় তৈজসপত্র, সেই সাথে জলপাইয়ের তেল এবং পরবর্তীতে পেট্রল ব্যবহারকৃত বাতিদানি; যদিও কারখানাগুলোতে অলংকার এবং আনুষঙ্গিক পণ্যাদিও উৎপাদিত হতো। অলংকারের প্রাথমিক ক্রেতা ছিলো নেগেভ, আরব মরুভূমি এবং সিনাই উপদ্বীপে বসবাসকারী বেদুঈন জনগোষ্ঠী, কিন্তু হেবরান কাচের মূল্যবান সামগ্রীর বৃহৎ চালান উটের কাফেলার প্রহরায় মিশর, সিরিয়া এবং সমগ্র জর্ডানে যেতো। ১৬দশ শতাব্দীর মধ্যে দক্ষিণ জর্দানের আল কারাক এবং মিশরের কায়রোতে হেবরন কাচ ব্যবসায়ী সম্প্রদায়ের আবির্ভাব ঘটে।
কাচ শিল্প ছিলো কর্মসংস্থানের একটি প্রধান ক্ষেত্র এবং এর মালিকদের জন্য সম্পদের উৎস। আরব বিশ্ব জুড়ে কাচ উৎপাদনের জন্য সুপরিচিতির বিধায় ঊনবিংশ শতাব্দীর ফিলিস্তিন ভ্রমণকারী পশ্চিমারা হেবরন কাচ শিল্পের বিশদ বিবরণ লিপিবদ্ধ করেছেন। উদাহরণ স্বরূপ, উলরিখ জেসপার সিটজেন ১৮০৭-০৯ সালে ফিলিস্তিনে তার ভ্রমণ কালীন তথ্যে উল্লেখ করেছেন যে, হেবরনে কাচ কারখানায় ১৫০ জন কর্মরত ছিলো; যেখানে পরবর্তীতে, পুরাতন এবং নতুন টেষ্টামেন্ট হিসেবে অন্তর্ভুক্ত পবিত্র বাইবেল-এর নতুন এবং সম্পূর্ণ ইতিহাস (A New and Complete History of the Holy Bible as Contained in the Old and New Testaments) (১৮৪৪) গ্রন্থে রবার্ট সিয়ার্স লিখেছেন, “হেবরনের লোকসংখ্যা সহনীয় সংখ্যক: অধিবাসীরা কাচের বাতিদানি উৎপাদন কাজে যুক্ত, যেগুলো মিশরে রপ্তানি করা হয়। অসংখ্য ধরনের কাঁচজাত দ্রব্য এবং উল্লেখযোগ্য সংখ্যক দোকান রয়েছে।”
ইউরোপ থেকে আমদানি কৃত কাঁচজাত সামগ্রীর সাথে প্রতিযোগিতার ফলশ্রুতিতে এই শতকের শেষ দিকে উৎপাদন হ্রাস পায়। যদিও, বিশেষতঃ দরিদ্র জনগোষ্ঠীর, বিশেষ করে শহর থেকে আসা ইহুদি ব্যবসায়ী ভ্রমণকারীদের নিকট হেবরনের পণ্যসামগ্রীর বিক্রয় অব্যাহত থাকে। ১৮৭৩ সালে ভিয়েনায় অনুষ্ঠিত বিশ্ব মেলায় হেবরন কাঁচজাত অলংকার প্রদর্শন করেছিলো। ১৮৮৬ সালে ফরাসি কনসাল প্রেরিত একটি প্রতিবেদনে পরামর্শ দেয়া হয় যে, কাচ উৎপাদন হেবরনের আয়ের একটি গুরুত্বপূর্ণ উৎস হতে পারে, যেখানে চারটি কারখানায় বার্ষিক ৬০,০০০ ফ্রঁ মূল্যের কাচ জাত সামগ্রী উৎপাদিত হয়।
দেশীয় এবং বিদেশী - উভয় ধরনের পর্যটকদের জন্যই হেবরন কাচ একটি অন্যতম আকর্ষণ। যদিও বর্তমানে চলমান রপ্তানি সমস্যার কারণে, পর্যটন ব্যবসায় ধ্বসে এবং দ্বিতীয়ত ইন্তিফাদা পরবর্তী সময়-কালে ফিলিস্তিনের স্বাধীনতা আন্দোলনের বিধি-নিষেধের ফলে শিল্প উৎপাদন হ্রাস পেয়েছে। আরআইডব্লিউএকিউ: সেন্টার ফর আর্কিট্যাকচারাল কনজারভেশন (RIWAQ: Centre for Architectural Conservation)-এর পরিচালক নাজমী আল-জু'বাহ-এর মতে, এই পরিস্থিতিতে হেবরন কাচ শিল্পের উত্তোরণ প্রশ্নের সম্মুক্ষিণ।
উৎপাদন
হেবরন কাচ উৎপাদনে ঐতিহ্যগতভাবে হেবরনের পূর্ব দিকের বনী না'ঈম গ্রাম থেকে প্রাপ্ত বালু এবং মৃত সাগর থেকে সংগৃহীত সোডিয়াম কার্বোনেট ব্যবহৃত হয়। বালুর পরিবর্তে আজকাল হেবরনের কাচ তৈরির প্রাথমিক কাঁচামাল হিসাবে “পুনর্ব্যবহৃত কাচ” (Recycled Glass) ব্যবহৃত হয়।
সঠিক উৎপাদন প্রক্রিয়াটি একটি বাণিজ্যিক গোপনীয়তা যা কয়েকটি ফিলিস্তিনি পরিবারের নিকট জ্ঞাত, যারা বর্তমানে হেবরন কাচ উৎপাদনে নিয়োজিত কারখানাগুলো পরিচালনা করছে; যাতে শিশুদের শিক্ষানবীশ হিসাবে নিয়োগের মাধ্যমে পরবর্তী প্রজন্মের মধ্যে প্রক্রিয়াটির প্রসারণ ঘটানো হয়। যেমনটি একজন সুদক্ষ শিল্পী বলছিলেন, “আপনি যে-কোন বয়সে 'অউদ বাজানো শিখতে পারবেন, কিন্তু আপনি যদি শিশু বয়স থেকে [কাচ-কর্ম] শুরু না-করেন, তবে কখনোই সুনিপুন শিল্পী হয়ে উঠতে পারবেন না।”
হলি ল্যান্ড হ্যান্ডিক্রাফ্ট কো-অপারেটিভ সোসাইটির ভাষ্য অনুসারে, কাচে ফুঁ দেয়ার কৌশলটি প্রাচীন ফিনিশীয়দের ব্যবহৃত পদ্ধতির ন্যায়; যদিও কাচ বিশারদ প্রত্নতাত্ত্বিক এবং ঐতিহাসিকগণ একমত হয়েছেন যে, ফুঁ দেয়ার কৌশলটি বিগত কয়েক খ্রিস্ট-পূর্বীয় শতকের অনুরূপ নয়। গলিত কাচ চুল্লি থেকে সরিয়ে একটি লোহার নলের প্রান্তভাগে রাখা হয়; যাতে স্ফুটিত কাঁচকে আকৃতি দানে খামাশা (kammasha) নামে পরিচিত একটি ধাতব যন্ত্র ব্যবহৃত হয়। নল থেকে বিচ্ছিন্ন করে একটি শীতলীকরণ প্রকোষ্ঠে স্থাপন করার পূর্ব পর্যন্ত এটিকে চুল্লিতে ফিরিয়ে আনা এবং একই পদ্ধতিতে পুনঃআকৃতি দেয়ার প্রক্রিয়া চলতে থাকে।
অলংকার
ঐতিহ্যগতভাবে হেবরনে গহনায় ব্যবহৃত কাচের পুঁতি উৎপাদিত হয়। নীল পুঁতি এবং চক্ষুযুক্ত কাচের পুঁতি (owayneh) তৈরী করা হয় তাবিজে ব্যবহারের জন্য; যা কুদৃষ্টির বিরুদ্ধে বিশেষ কার্যকরী বলে মনে করা হয়। ব্রিটিশ মিউজিয়ামের মানবজাতির সংগ্রহশালা বিভাগে হেবরনে তৈরী প্রচুর কাচের গলার হার রাখা আছে যেগুলো ব্রিটিশ শাসনাধীন কালের বা তার পূর্বের। নীল ও সবুজ পুঁতি এবং চক্ষুযুক্ত পুঁতি দিয়ে তৈরি নেকলেস ছাড়াও, আরো রয়েছে নবী মুহাম্মদের কন্যা ফাতিমার হাতের প্রতিকৃতি হিসাবে বিবেচিত হামসা নামে পরিচিত পুঁতির ক্ষুদ্রাকৃতির পাঞ্জা। একজন নারীকে তার বিয়ের সময় সর্বাধিক অলংকার প্রদান করা হয়; ১৯২০-এর দশকের প্রথমদিকে বায়েত দাজান অঞ্চলে, হেবরনে তৈরী কাচের ব্রেসলেট (ghwayshat) নববধূর সাজের একটি প্রয়োজনীয় অংশ হিসাবে বিবেচনা করা হতো।
হেবরনের পুঁতির মুদ্রা
১৭৯৯ সালে ইংরেজ পর্যটক উইলিয়াম জর্জ ব্রাউনি উল্লেখ করেন যে, ফিলিস্তিনে উৎপাদিত "মোটা কাচের পুঁতিগুলো... হার্শ এবং মুঞ্জির" নামে পরিচিত; বড় পুঁতিগুলোকে "মুঞ্জির" (মোনগুর) এবং ছোটগুলোকে "হার্শ" (হারিশ) বলা হয়। হেবরনের এই কাচের পুঁতিগুলো ক্রয়-বিক্রয়ের জন্য ব্যবহার করা হতো এবং ১৯'শতকের প্রথম থেকে মাঝামাঝি সময় পর্যন্ত এগুলো প্রাথমিকভাবে আফ্রিকায় রপ্তানি করা হতো। এগুলোর প্রান্ত ভাগ বৃত্তাকারে পরস্পরের সাথে মাপমতো সুসংহতভাবে সংযুক্ত থাকতো; যা নাইজেরিয়ার কানো হতে সারা পশ্চিম আফ্রিকায় ছড়িয়ে পড়ে। এভাবে এগুলো "কানো পুঁতি" নামে পরিচিত হতে থাকে, যদিও এটি মূলতঃ কানোতে উৎপাদিত হতো না। ১৯৩০-এর দশকের মধ্যে তাদের মূল্যমান কমে যায়; ১৯৩৭ সালে দাফুরে হাউসা বণিকরা সুদানী নারীদের নিকট "একটি গানের জন্য" পুঁতিরমালা প্রদান করছে বলে এ. জে. আর্কেল লিপিবদ্ধ করেছেন।
আগরতলা পৌরনিগম
আগরতলা পৌরনিগম বা এএমসি হল একটি পৌরসংস্থা, যা ভারতের ত্রিপুরা রাজ্যের রাজধানী ও উত্তর-পূর্ব ভারতের তৃতীয় বৃহত্তম শহর আগরতলার পরিচালনা ও রক্ষণাবেক্ষণ করে। পৌরসংস্থাটি উত্তর-পূর্ব ভারতের প্রাচীনতম পৌরসভা হিসাবে ১৮৭১ সালে গঠিত হয়। এটি শহরের উন্নয়ন ও আধুনিকীকরণ এবং বিভিন্ন কার্যক্রম পরিচালনায় গুরুত্বপূর্ণ ভূমিকা পালন করে। এই নাগরিক প্রশাসনিক সংস্থা ৭৬.৫ বর্গ কিলোমিটার এলাকা নিয়ে গঠিত। আগরতলা পৌরনিগমের বর্তমান মেয়র হলেন ড. প্রফুল্ল জিৎ সিনহা।
বর্তমান
পৌর কর্পোরেশন শহরের বাসিন্দাদের দ্বারা নির্বাচিত কাউন্সিলরদের নিয়ে গঠিত। শহরটি পৌরসভার ওয়ার্ডে বিভক্ত এবং প্রতিটি ওয়ার্ড থেকে একজন কাউন্সিলর নির্বাচন হয়।
এএমসির বর্তমান সংখ্যাগরিষ্ঠ অংশ বামফ্রন্টের।
প্রতিটি দশকে আগরতলার জনসংখ্যার আনুমানিক মূল্য ১৯৬১ থেকে এখানে দেখানো হয়েছে এর আয়তনের সাথে।
ওথেলো সিনড্রোম
ওথেলো সিনড্রোম (Othello syndrome) এক ধরনের মনোরোগ যা মনোবিদ্যায় প্যাথলজিক্যাল জেলাসি বা ডিলুশনাল জেলাসি বা মরবিড জেলাসি নামে পরিচিত। এই রোগে কোনো প্রমাণ ছাড়াই ব্যক্তির মনে বদ্ধমূল ধারণা জন্মে যে তার সঙ্গী বা সঙ্গিনী অন্য কারো সাথে সম্পর্ক করছে। এবং এই সন্দেহের বশবর্তী হয়ে তারা নানারকম অস্বাভাবিক ও সামাজিকভাবে অগ্রহণযোগ্য আচরণ করতে থাকে। এটাকে ডিলুশনাল ব্যাধির একটি রূপ বলা যায়। এই রোগে নিম্নলিখিত আচরণ লক্ষ করা যায় :
ওথেলো সিনড্রোম নামটি শেকসপিয়রের নাটক ওথেলোর এক চরিত্রের নাম থেকে নেওয়া হয়েছে যে তার স্ত্রী ডেজডিমোনাকে মিথ্যা সন্দেহের বশবর্তী হয়ে হত্যা করেছিল। তবে কেউ কেউ দাবি করেন ওথেলো আসলে এই সিনড্রোমে আক্রান্ত ছিলেন না বরং তাকে মিথ্যা তথ্য দিয়ে বিভ্রান্ত করা হয়েছিল।
মনস্তাত্ত্বিক
মরবিড জেলাসি বা ওথেলো সিনড্রোমের সাথে সম্পর্কিত অনেক মনস্তাত্ত্বিক বিষয় রয়েছে। কিছু ব্যক্তি এটাকে চিত্তবিভ্রমের সাথে তুলনা করেন। অবচেতনভাবে রোগীর চিত্তের কিছু পরিবর্তন ঘটে ফলে সে তার সঙ্গীর কর্মকাণ্ডকে সন্দেহের চোখে দেখে এবং ভুলভাবে ব্যাখ্যা করে। এটা শেষ পর্যন্ত এমন পর্যায়ে পৌঁছে যে সঙ্গীর বিশ্বাসঘাতকতার ব্যাপারে রোগীর মনে দৃঢ় প্রত্যয় জন্মে যায়। কিছু মস্তিষ্কের রোগ এই ধরনের বিশ্বাসভঙ্গের চিত্তবিভ্রম ঘটাতে পারে বলে মনে করা হয় । বিজ্ঞানী কব ১৯৭৯ সালে দেখান যে সকল ধরনের সেরিব্রাল ইঞ্জুরি এই রোগ ঘটাতে পারে। যৌনশক্তি হ্রাস পাওয়ার সাথে ওথেলো সিনড্রোমের সম্পর্ক থাকতে পারে বলে মনে করা হয়। কব ১৯৭৯ সালে ঐসকল বৃদ্ধদের দৃষ্টি আকর্ষণ করেন যাদের ক্রমশ হ্রাসমান যৌনশক্তি অপেক্ষাকৃত অল্পবয়সী স্ত্রীর যৌনাকাঙ্ক্ষা মেটাতে অক্ষম।
ব্যক্তিত্ত্ব
অত্যন্ত আত্মবিশ্বাসহীন, অনির্ভয় ও শঙ্কিত ব্যক্তিরাই তাদের সঙ্গীদের ব্যাপারে বেশি উদ্বিগ্ন থাকে বা তাদের প্রতি সঙ্গীর দায়বদ্ধতা বা প্রতিশ্রুতির ব্যাপারে প্রশ্ন তুলে।
পরিবেশগত
কেউ কেউ এমন ধারণা পোষণ করে যে ওথেলো সিনড্রোমের রোগীরা এরূপ সন্দেহ করতে পারে যে তাকে এমন ওষুধ বা পদার্থ খাওয়ানো হচ্ছে যা তাদের যৌনক্ষমতা কমিয়ে দিতে পারে।
রোগের বিস্তার
ঠিক কতজন এই রোগে আক্রান্ত সে ব্যাপারে সঠিক উপাত্ত নেই তবে বর্তমানে এটিকে একটি বিরল রোগ মনে করা হয়। তবে এখনও অনেক চিকিৎসক এরকম রোগী পাচ্ছেন। পুরুষ ও নারী রোগীর মধ্যে নাটকীয় কিছু পার্থক্য পরিলক্ষিত হয়। পুরুষ রোগী নারীদের তুলনায় বেশি সহিংস প্রবন এবং নিজ হাত ব্যবহার করে আঘাত বা হত্যা করতে চায় অপরপক্ষে নারীরা ভোঁতা বস্তু ব্যবহার করে। পুরুষরা তাদের প্রতিদ্বন্দ্বীর সামাজিক অবস্থান ও ধনসম্পদকে প্রধান হুমকি হিসেবে মনে করে। নারীরা তাদের প্রতিদ্বন্দ্বীর যৌবন ও শারিরীক আকর্ষণকে হুমকি হিসেবে মনে করে ঈর্ষা করে।
রোগ উদ্দীপক
পুরুষের ক্ষেত্রে এই রোগের প্রধান উদ্দীপক হচ্ছে দাম্পত্য বিশ্বাসভঙ্গ এবং নারীদের ক্ষেত্রে প্রধান উদ্দীপক হচ্ছে আবেগীয় বিশ্বাসভঙ্গতা। পুরুষের ক্ষেত্রে দেখা যায় যদি এই বিশ্বাসভঙ্গতা দূর করা না যায় তাহলে তারা আত্মহত্যা করতে পারে অথবা চূড়ান্ত পর্যায়ে সঙ্গিনীকে হত্যা পর্যন্ত করতে পারে। নারীদের ক্ষেত্রে আত্মরক্ষা ব্যতীত সঙ্গীকে খুন করার প্রবণতা কম। এই রোগটি অন্যান্য অনেক রোগের সাথে সম্পর্কিত হতে পারে যেমন দীর্ঘদিনের মদ্যাসক্তি, অ্যালকোহল ভিন্ন অন্য বস্তু যথা মরফিন, কোকেন, অ্যামফিট্যামিন প্রভৃতির প্রতি আসক্তি । মস্তিষ্কের বিভিন্ন রোগ যেমন পার্কিনসন্স রোগ, হান্টিংটন্স রোগ ছাড়াও স্কিটসোফ্রিনিয়া, নিউরোসিস, অ্যাফেক্টিভ ডিস্টার্ব্যান্স বা ব্যক্তিত্ত্বের রোগ ইত্যাদির সাথে ওথেলো সিনড্রোমের সম্পর্ক থাকতে পারে
অ্যান্ডোরায় ইসলাম
অ্যান্ডোরায় ইসলাম দ্বিতীয় বৃহত্তম ধর্ম। সিআইএয়ের রিপোর্ট মতে, অ্যান্ডোরায় প্রায় ২,২২৮ মুসলিম বসবাস করে, যা দেশটির জনসংখ্যার প্রায় ৩% গঠন করে। মুসলমানদের অধিকাংশই উত্তর আফ্রিকীয় বংশোদ্ভূত। প্রায় ৭ম শতাব্দীর দিকেই অ্যান্ডোরায় ইসলাম প্রবেশ করে। তবে তখনকার মুসলিমদের কেউ অ্যান্ডোরায় স্থায়ী হয়ে বসতি স্থাপন করেনি।
প্রতিষ্ঠান
অ্যান্ডোরায় মুসলিম সম্প্রদায়ের জন্য একটি ইসলামি সাংস্কৃতিক কেন্দ্র ও শিক্ষা কমপ্লেক্স রয়েছে, যা থেকে প্রায় ৫০ জন শিক্ষার্থী আরবি পাঠ গ্রহণ করে থাকে। সরকার ও মুসলিম সম্প্রদায় এখনো একটি পদ্ধতিতে সম্মত হয়নি, যা স্কুলগুলোতে এই ধরনের পাঠ দিতে সক্ষম হবে। অ্যান্ডোরায় বিশেষভাবে নির্মিত কোন মসজিদ নেই। সরকার এ জাতীয় প্রকল্পের জন্য জমি বরাদ্দ দিতে অস্বীকার করে বলেছে যে, এর জন্যে স্বল্প মূল্যের কোনো জমি নেই। ২০০৩ সালে স্থানীয় ইমাম মোহাম্মদ রাগুইগ অ্যান্ডোরার বিশপ জোয়ান মার্টি অ্যালানিসের কাছে একটি মসজিদ নির্মাণের জন্য চার্চের কাছে থাকা অতিরিক্ত জমি থেকে কিছু জমি বা মসজিদ হিসাবে ব্যবহার করার জন্য একটি অব্যবহৃত গির্জার ভিতরে স্থান চেয়ে আবেদন করেছিলেন।
ইতিহাস
প্রায় ৭ম শতাব্দীর দিকে মুসলিমরা সেগ্রে উপত্যকার মধ্য দিয়ে ভিসিগথ থেকে অঞ্চলটি দখল করে। তবে  মুসলিমরা অ্যান্ডোরায় কখনো অবস্থান করেনি বরং এটিকে টারউজ, নার্বোন, কার্কাসন ও নেমেস যাওয়ার একটি সংক্ষিপ্ত পথ হিসাবে ব্যবহার করে। পাইটার্সের যুদ্ধ ও রোনসেসেলসের যুদ্ধ পিরিনীয় পর্বতমালার অন্যান্য অংশে এই অভিযানের সমাপ্তি হয়।
অ্যান্টনি ফিল্টার আই রোসেলের ইতিহাস বিষয়ক বই ম্যানুয়াল ডাইজেস্ট (১৭৪৮) অনুসারে, ৭৮৮ সালে মার্ক অ্যালামুগেরের নেতৃত্বে ৫০০০ অ্যান্ডোরীয় সৈন্য মুসলমানদের বিরুদ্ধে লড়াইয়ে ভ্যাল ডি দে ক্যারলে চার্লামগনের সহায়তায় এসেছিলেন। যুদ্ধের পরে চার্লম্যাগন অ্যান্ডোরাকে তার সুরক্ষা দিয়েছিল এবং তাদের একটি সার্বভৌম রাষ্ট্র হিসাবে ঘোষণা করেছিল।
১৯ শতাব্দী থেকে উত্তর আফ্রিকার বিভিন্ন দেশ থেকে মুসলমানরা অ্যান্ডোরায় অভিবাসন গ্রহণ করতে থাকে এবং এরাই আধুনিক অ্যান্ডোরার মুসলিম জনসংখ্যার মূল উৎস। আফ্রিকার পাশাপাশি পাকিস্তান থেকেও কিছু মুসলিম অ্যান্ডোরায় অভিবাসন গ্রহণ করেছে।
২০১৯–২০ সেরিয়ে আ
২০১৯–২০ সেরিয়ে আ (স্পন্সরজনিত কারণে সেরিয়া আ টিআইএম হিসাবে পরিচিত) শীর্ষ স্তরের ইতালীয় ফুটবলের ১১৮তম মৌসুম, একটি রাউন্ড-রবিন প্রতিযোগিতার ৮৮তম আসর এবং সেরিয়ে বি থেকে আলাদা লীগ কমিটির অধীনে ১০ম আসর ছিল।
ইয়ুভেন্তুস এই লীগের বর্তমান চ্যাম্পিয়ন ছিল। এই মৌসুমে ব্রেশা, লেচ্চে এবং ভেরোনা ২০১৮–১৯ সেরিয়ে বি হতে যোগদান করেছিল এবং কিয়েভো ভেরোনা, ফ্রোজিনোনে এবং এম্পোলি ২০১৯–২০ সেরিয়ে বি-এ অবনমিত হয়েছিল।
ডবকা রাজ্য
ডবকা বর্তমান আসামের মধ্য অংশে অবস্থিত প্রাচীন ভারতের একটি রাজ্য। ডবকার নাম ৪র্থ শতকের সমুদ্রগুপ্তর সময় এলাহাবাদ শিলালিপিতে পাওয়া যায় যেখানে একে গুপ্ত সাম্রাজ্যের পাঁচটি সীমান্ত রাজ্যের একটি বলা হয়েছে। লিউ শ্বং রাজবংশর শ্বুং-শ্বু ইতিহাসে রাজ্যটির নাম কপিলী বলা আছে (এখনকার একটি নদীর নাম)। কামরূপী ভাষাতে লেখা গাছতলা শিলালিপিতেও এর উল্লেখ আছে। এন কে ভট্টাচার্য ডবকা রাজ্য এখনকার নগাঁও জেলা অঞ্চল বলে অনুমান করেছেন। কপিলী নদী-কলং নদীর উপত্যকার সাথে এই রাজ্য সংযুক্ত ছিলেন।
ইতিহাস
সমুদ্রগুপ্তের এলাহাবাদ শিলালিপিতে কামরূপ রাজ্যের সাথে ৪র্থ শতকের ডবকারো উল্লেখ সীমান্তবর্তী রাজ্য হিসাবে করা হয়েছে। কনকলাল বরুয়ার (১৯৩৩) মতে ডবকা একটি খিলঞ্জীয়া অষ্ট্রিক-দ্রাবিড়িয় রাজ্য ছিল যাকে পরে ৬ষ্ঠ বা ৭ম শতকে কামরূপ জুড়ে নেয়। কিন্তু পরের ইতিহাসবিদ বি এন পুরী (১৯৬৮) এবং পি সি চৌধুরীর (১৯৫৯) মতে তার আগেই পঞ্চম শতকের আগেভাগে কল্যাণ বর্মার রাজত্বকালে (৪২২-২২৬) ডবকা কামরূপের অন্তর্ভুক্ত হয়েছিল। (422-446).
শেন গেটক্যাট
শেন চার্লস গেটক্যাট (জন্ম ২ অক্টোবর ১৯৯১) দক্ষিণ আফ্রিকায় জন্ম নেওয়া একজন আইরিশ ক্রিকেটার গেটক্যাট ওল্‌ফ-পার্কিনসন-হোয়াইট উপসর্গ নিয়ে জন্মায়, যার কারণে জুন ২০১১ তে অনূর্ধ্ব-১৯ খেলার সময় মাঠে সজ্ঞাহীন হয়ে পড়ে যায়।
ঘরোয়া অবদান
২০১৭ সালের ২৬ মে, আন্ত-প্রাদেশিক ট্রফি খেলার সময় নর্থার্ন নাইটসের হয়ে টুয়েন্টি২০ খেলায় নিজের অভিষেক ঘটায়। ২০১৭ সালের ২৯ মে আন্ত-প্রাদেশিক কাপ খেলার মধ্যদিয়ে তার লিস্ট এ ক্রিকেট এ অভিষেক হয়। প্রথম শ্রেণীর ক্রিকেট এ অভিষেক হয় ৩০ মে ২০১৭-তে নর্থার্ন নাইটসের হয়ে ২০১৭ আন্ত-প্রাদেশিক চ্যাম্পিয়নশীপ খেলার মধ্যদিয়ে।
২০১৯ এর এপ্রিলে ঘরোয়া ক্রিকেট মৌসুমে ক্রিকেট আয়ারল্যান্ড কর্তৃক ঘোষিত "উঠতি খেলোয়াড়" তালিকায় মনোনীত পাঁচ জন খেলোয়াড়ের মধ্যে সে ছিল একজন।
আন্তর্জাতিক অবদান
২০১৯ এর জানুয়ারীতে ওমান সিরিজে এবং ভারতে আফগানিস্তানের বিপরীতে অনুষ্ঠিত টুয়েন্টি২০ আন্তর্জাতিক (টি২০আই) স্কোয়াডে অন্তর্ভুক্ত ছিল। আয়ারল্যান্ডের হয়ে টি২০আইতে অভিষেক হয় ২০১৯ সালের ১৩ ফেব্রুয়ারি ওমানের বিপরীতে এবং হয়ে উঠেন আয়ারল্যান্ডের ৭০০তম আন্তর্জাতিক ক্যাপ।
অ্যাব্‌টাবাদ
অ্যাব্‌টাবাদ পাকিস্তানের একটি শহর। শহরটি উত্তর পাকিস্তানের খাইবার পাখতুনখোয়া প্রদেশের হাজারা অঞ্চলে অবস্থিত। ওরাশ উপত্যকায় অবস্থিত শহরটি রাজধানী ইসলামাবাদ হতে উত্তর, রাওয়ালপিন্ডি হতে  উত্তর এবং পেশাওয়ার হতে  উত্তরপূর্বে অবস্থিত। শহরটি অ্যাব্‌টাবাদ জেলার রাজধানী এবং সমুদ্রপৃষ্ঠ হতে উচ্চতা প্রায় । আজাদ কাশ্মীর অ্যাব্‌টাবাদের পূর্বে অবস্থিত। পাকিস্তান জুড়ে শহরটি তার মনোরম আবহাওয়া, উচ্চমানের শিক্ষা প্রতিষ্ঠান এবং সামরিক স্থাপনার জন্য পরিচিত। এখানকার জনপ্রিয় হিল স্টেশন প্রতিবছর হাজার হাজার পর্যটক আকর্ষণ করে।
ইতিহাস
ব্রিটিশ শাসন আমলে অ্যাব্‌টাবাদ শহরটি ব্রিটিশ ভারতের হাজারা জেলার সদরদপ্তর ছিলো। পাঞ্জাব অঞ্চল দখলের পর মেজর জেমস অ্যাবট ১৮৫৩ সালের জানুয়ারিতে অ্যাব্‌টাবাদ জেলা এবং শহর প্রতিষ্ঠা করেন এবং তার নামেই শহরটির নামকরণ করা হয়।
ভূগোল
শহরটি সম্পূর্ণরূপে চারদিকে সারবান পাহাড় দিয়ে বেষ্টিত, যা থেকে বাসিন্দা ও পর্যটকরা অঞ্চল এবং শহরের দৃশ্য দেখতে পারে। অ্যাব্‌টাবাদের দক্ষিণ দিকে ডোর নদী হারনোল নগরের মধ্যে দিয়ে প্রবাহিত, অবশেষে অ্যাব্‌টাবাদের পশ্চিমে তারবেলা ড্যামে উপনীত। পার্শ্ববর্তী জেলাগুলো হল উত্তর দিকে মানশেরা, পূর্ব দিকে মুজাফফরাবাদ, পশ্চিমে হরিপুর এবং দক্ষিণে ইসলামাবাদ রাজধানী এলাকা।
জলবায়ু
অ্যাব্‌টাবাদের জলবায়ু আর্দ্র প্রায় গ্রীষ্মমন্ডলীয়, বসন্তকাল ও শরৎকালের সময় তাপমাত্রা হালকা উষ্ণ, জুন ও জুলাইয়ের সময় তাপমাত্রা গরম এবং শীতকালে তাপমাত্রা হালকা ঠান্ডা থাকে।  তাপমাত্রা ৩৮°সে পর্যন্ত বৃদ্ধি পায় মধ্য-গ্রীষ্মকালে এবং তাপমাত্রা -৫°সে এর নিচে যখন পতিত হয় তখন চরম ঠান্ডা ডিসেম্বর ও জানুয়ারিতে মাঝে মাঝে তুষারপাত ঘটে, যদিও এটি বিরল, যখন বর্ষাকালে ভারী বৃষ্টিপাত হয় জুলাই থেকে সেপ্টেম্বর পর্যন্ত শহরটির নিম্নাঞ্চলে বন্যা হয়।
সরকার
অ্যাব্‌টাবাদ হাজারা বিভাগ ও অ্যাব্‌টাবাদ জেলার সদরদপ্তর। জেলা নাজিম, কমিশনার, পুলিশের ডেপুটি ইন্সপেক্টর জেনারেল এবং বন রক্ষক সবাই অ্যাব্‌টাবাদে থাকেন। শহরটি এলাকা, নগর, কলোনি এবং উপকন্ঠে বিভক্ত।
পর্যটন
অ্যাব্‌টাবাদের অর্থনীতি পর্যটনের উপর নির্ভরশীল।
গণমাধ্যম
অ্যাব্‌টাবাদে ইলেক্ট্রনিক ও প্রিন্ট মিডিয়া সক্রিয়ভাবে ভূমিকা রাখছে। ক্যাবল নেট হাজারা ঐ অঞ্চলের বৃহত্তম ক্যাবল অপারেটর, পাকিস্তানি চ্যানেলগুলি জনসাধারণের নিকট প্রদান করছে। ক্যায় টু টিভি (Kay 2 TV) ঐ এলাকার হিন্দকো চ্যানেল।
অ্যাব্‌টাবাদে দৈনিক পত্রিকা প্রকাশিত হয়। কিছু পত্রিকা হচ্ছে "রোজনামা আজ", "রোজনামা শামাল", "ক্যায় টু টাইমস", "রোজনামা পাইন", "সাপ্তাহিক মানজার" এবং হিন্দকো পত্রিকা "চাইতা"। একটি স্থানীয় পত্রিকা "দৈনিক মাহাসিব" ১৯৯৭ সাল থেকে প্রকাশিত হয়।
খেলাধুলা
অ্যাব্‌টাবাদ ফ্যালকনস অ্যাব্‌টাবাদের পেশাদারী ক্রিকেট দল যা জাতীয় টি২০ এবং লিস্ট এ ক্রিকেট টুর্নামেন্ট খেলছে। ক্রিকেট বাদে, ফিল্ড হকি ও টাএকওনডো অন্যান্য জনপ্রিয় খেলা। শহরের খেলাধুলার সুবিধা সমূহ:
ল্যাটিস ধ্রুবক
উদাহরণস্বরূপ, হীরক এর ল্যাটিস ধ্রুবক হচ্ছে a = ৩.৫৭ Å যখন তাপমাত্রা ৩০০ কেলভিন থাকে। এর আকৃতি অনেকটা সমবাহু যদিও প্রকৃত আকার শুধুমাত্র ল্যাটিস ধ্রুবকের মান দিয়ে নির্ধারণ করা যায় না। তাছাড়াও ব্যবহারিক ক্ষেত্রে সাধারণত ল্যাটিস ধ্রুবকের গড় দেয়া থাকে। স্ফটিকের পৃষ্ঠের কাছে, ল্যাটিস ধ্রুবককে এর পৃষ্ঠ পুনর্গঠন  প্রভাবিত করে যার ফলে এর গড় মানের বিচ্যুতি দেখা যায়। যেহেতু ল্যাটিস ধ্রুবকের দৈর্ঘ্যের মাত্রা বিদ্যমান সেহেতু তাদের  এসআই একক হলো মিটার। ল্যাটিস ধ্রুবকগুলো সাধারণত কয়েক অ্যাংস্ট্রম (ন্যানোমিটার এর এক-দশমাংশ) হয়। ল্যাটিস ধ্রুবক নির্ধারিত হয় বিভিন্ন টেকনিকে যেমন এক্স রে অপবর্তন কিংবা কোনো পারমাণবিক শক্তিবিশিষ্ট অনুবীক্ষণযন্ত্র দ্বারা। কোনো স্ফটিকের ল্যাটিস ধ্রুবককে ন্যানোমিটার রেঞ্জে আদর্শ ও স্বাভাবিক দৈর্ঘ্য হিসাবে ধরা হয়।
এপিট্যাক্সিয়াল প্রবৃদ্ধির ক্ষেত্রে, ল্যাটিস ধ্রুবক হচ্ছে বিভিন্ন বস্তুর মাঝে কাঠামোগত সামঞ্জস্যের পরিমাপ। ল্যাটিস ধ্রুবক ম্যাচিং এক বস্তুর উপর অন্য বস্তুর পাতলা স্তর তৈরি করার জন্য বেশ গুরুত্বপূর্ণ। যখন ধ্রুবকগুলো ভিন্ন হয় তখন লেয়ারে বা স্তরে বিকৃতি দেখা যায় যা কোনো ত্রুটি ছাড়াই এপিট্যাক্সিয়াল প্রবৃদ্ধি সৃষ্টি করতে পুরু স্তরকে বাধা দেয় ।
আয়তন
ল্যাটিস ধ্রুবকের দৈর্ঘ্য এবং কোণের মাধ্যমে একক কোষের আয়তন পরিমাপ করা যায়। একক কোষের ধারগুলো যদি ভেক্টর দিয়ে প্রকাশ করা হয়, তাহলে আয়তন হবে ভেক্টরগুলোর স্কেলার গুনফলের সমান। আয়তনকে V দ্বারা প্রকাশ করা হয়। যে কোনো সাধারণ একক কোষের জন্য, যেসব মনোক্লিনিক ল্যাটিসে α = 90°, γ = 90°, সেক্ষেত্রে যেসব অর্থোরোম্বিক, টেট্রাগোনাল এবং ঘনাকার ল্যাটিসে β = 90° তাদের ক্ষেত্রে
ল্যাটিস ম্যাচিং
ল্যাটিস আকৃতিগুলোর ম্যাচিং হয় দুইটি ভিন্ন সেমিকন্ডাক্টর বা অর্ধপরিবাহী বস্তু সমূহের মাঝে যাতে ব্যান্ড গ্যাপ এর এলাকাটি চেঞ্জ হয়ে এমন কোনো ম্যাটেরিয়াল বা বস্তুতে পরিণত হতে পারে যেখানে স্ফটিকের আকৃতি বা ক্রিস্টাল স্ট্রাকচারের কোনো পরিবর্তন হয় না। এর ফলে উন্নত আলো নিঃসরণকারী ডায়োড এবং ডায়োড লেজার সৃষ্টি হয়।
উদাহরণস্বরূপ গ্যালিয়াম আর্সেনাইড, অ্যালুমিনিয়াম গ্যালিয়াম আর্সেনাইড ও অ্যালুমিনিয়াম আর্সেনাইড-এর প্রায় একই ল্যাটিস ধ্রুবক বিদ্যমান যার কারণে প্রায় স্বতঃস্ফূর্তভাবে একটার উপর আরেকটা পুরু লেয়ার তৈরী করা সম্ভব হয়।
ল্যাটিস গ্রেডিং
সাধারণত, বিভিন্ন বস্তুর যে ফিল্মগুলো আগের ফিল্মে তৈরী হয়েছিল সেগুলোকে নির্বাচন করে পূর্বের লেয়ারের লাটিস ধ্রুবকের সাথে ম্যাচিং করানো হয় যাতে ফিল্মের উপর চাপ কমানো যায়।
উদাহরণস্বরূপ, ইন্ডিয়াম গ্যালিয়াম ফসফাইড লেয়ারের সাথে একটা ব্যান্ড গ্যাপ > ১.৯ eV তৈরী হতে পারে গ্যালিয়াম আর্সেনাইড ওয়েফার এর সাথে ইনডেক্স গ্রেডিং এর মাধ্যমে।
ইজাবেল আদজানি
ইজাবেল ইয়াসমিনা আদজানি (Isabelle Yasmina Adjani জন্ম: ২৭ জুন ১৯৫৫) হলেন একজন ফরাসি অভিনেত্রী ও গায়িকা। তিনি সর্বকালের সবচেয়ে সমাদৃত ফরাসি অভিনেত্রীদের একজন। তিনি পোসেসিওঁ (১৯৮১), লেতে মরত্রিয়ে (১৯৮৩), কামিই ক্লোদেল (১৯৮৮), লা রেন মার্গো (১৯৯৪) ও লা জুর্নে দ্য লা জ্যুপ (২০০৯) চলচ্চিত্রে অভিনয়ের জন্য পাঁচবার শ্রেষ্ঠ অভিনেত্রী বিভাগে সেজার পুরস্কার লাভ করেন, যা সেজার পুরস্কারের ইতিহাসের কোন অভিনয়শিল্পীর সর্বাধিক অর্জন। ২০১০ সালে তিনি লেজিওঁ দনরের শেভালিয়ে এবং ২০১৪ সালে অর্দ্র দেজারজে দে লেত্র-এর কমান্ডার উপাধিতে ভূষিত হন।
১৯৭৫ সালের লিস্তোয়ার দাদেল আশ. চলচ্চিত্রে আদেল উ্যগো চরিত্রে তার অভিনয়ের জন্য তিনি তার প্রথম শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। কামিই ক্লোদেল চলচ্চিত্রের জন্য তিনি তার দ্বিতীয় মনোনয়ন পান এবং তিনি প্রথম ফরাসি অভিনেত্রী হিসেবে বিদেশি ভাষার চলচ্চিত্রে অভিনয় করে দুটি একাডেমি পুরস্কারের মনোনয়ন পান। তিনি ১৯৮১ সালে পোসেসিওঁ ও কোয়ার্টেট চলচ্চিত্রের জন্য কান চলচ্চিত্র উৎসব থেকে শ্রেষ্ঠ অভিনেত্রীর পুরস্কার এবং ১৯৮৯ সালে কামিই ক্লোদেল চলচ্চিত্রের জন্য বার্লিন আন্তর্জাতিক চলচ্চিত্র উৎসব থেকে শ্রেষ্ঠ অভিনেত্রী বিভাগে রৌপ্য ভল্লুক অর্জন করেন। তার অভিনীত অন্যান্য উল্লেখযোগ্য চলচ্চিত্র হল ল্য লোকাত্যার (১৯৭৬), নসফেরাটু: ফান্টোম ডের নাখট (১৯৭৯), সাবওয়ে (১৯৮৫), দিয়াবোলিক (১৯৯৬) এবং সু লে জ্যুপ দে ফিই (২০১৪)।
প্রারম্ভিক জীবন
ইজাবেল ইয়াসমিনা আদজানি ১৯৫৫ সালের ২৭শে জুন প্যারিসের ১৭তম আরোঁদিসমাঁয় জন্মগ্রহণ করেন। তার পিতা মোহাম্মদ শেরিফ আদজানি কন্সটান্টিনে জন্মগ্রহণকারী আলজেরীয় কাবিল এবং মাতা এমা "গুস্টি" আউগুস্টা শোয়েইনবের্গার বাভারিয়ায় জন্মগ্রহণকারী জার্মান ক্যাথলিক।    শেরিফের সাথে গুস্টির পরিচয় ঘটে দ্বিতীয় বিশ্বযুদ্ধের প্রায় সমাপ্তির দিকে। তখন শেরিফ ফরাসি সেনাবাহিনীতে কর্মরত ছিলেন। তারা বিয়ে করে প্যারিসে ফিরে আসেন, কিন্তু গুস্টি তখনো ফরাসি ভাষায় কথা বলতে পারতেন না।  গুস্টি শেরিফকে তার নামের প্রথমাংশ ব্যবহার করতে বলেন, কারণ শেরিফ নামটি "মার্কিনী" শব্দের মত শোনায়। আদজানির এরিক নামে এক ছোট ভাই ছিল। তিনি পেশায় আলোকচিত্রী ছিলেন। তিনি ২০১০ সালের ২৫শে ডিসেম্বর ৫৩ বছর বয়সে মৃত্যুবরণ করেন।
কর্মজীবন
১৪ বছর বয়সে আদজানি প্রথম চলচ্চিত্রে অভিনয় করেন। তার অভিনীত প্রথম চলচ্চিত্র ল্য প্যতি বুনিয়া (Le Petit Bougnat, ১৯৭০)। তিনি ১৯৭২ সালে কমেদি-ফ্রঁসোয়ায় ধ্রুপদী অভিনেত্রী হিসেবে যোগদান করে প্রথম খ্যাতি অর্জন করেন। তিনি মলিয়েরের লেকোল দে ফেম (L'École des femmes)-এর প্রধান নারী চরিত্র আনিয়েসের ভূমিকায় অবতীর্ণ হয়ে প্রশংসিত হন। তিনি অল্পদিনের মধ্যেই চলচ্চিত্রে কর্মজীবন শুরুর লক্ষ্যে মঞ্চনাটক ত্যাগ করেন।
কয়েকটি চলচ্চিত্রে ছোট চরিত্রে অভিনয়ের পর তিনি ১৯৭৪ সালের লা জিফল (La Gifle) চলচ্চিত্রে অভিনয় করে মাঝারি মানের সফলতা অর্জন করেন। ফ্রঁসোয়া ত্রুফো চলচ্চিত্রটি দেখেছিলেন এবং এরপরই তাকে তার পাঁচ বছর পূর্বে সমাপ্ত করা লিস্তোয়ার দাদেল আশ. (L'Histoire d'Adèle H.) পাণ্ডুলিপি থেকে নির্মিতব্য চলচ্চিত্রে আদেল উ্যগো চরিত্রের জন্য বাছাই করেন। সমালোচকগণ তার অভিনয়ের প্রশংসা করেন, এবং মার্কিন সমালোচক পলিন কায়েল তার অভিনয়ের প্রতিভাকে "মহাবিস্ময়" বলে অভিহিত করেন। এই কাজের জন্য তিনি তার প্রথম শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং ১৯ বছর বয়সে শ্রেষ্ঠ অভিনেত্রী বিভাগে অস্কার মনোনয়নের ফলে তিনি সেসময়ের শ্রেষ্ঠ অভিনেত্রী বিভাগে সর্বকনিষ্ঠ অস্কার মনোনয়ন পাওয়ার রেকর্ড গড়েন এবং পরের ৩০ বছর তিনি এই রেকর্ডটির মালিক ছিলেন।
থাম্ব|বাম|upright|২০১০ সালে ৩৫তম [[সেজার পুরস্কার আয়োজনে আদজানি]] তিনি লিস্তোয়ার দাদেল আশ. চলচ্চিত্রে অভিনয়ের পর হলিউডের চলচ্চিত্রে অভিনয়ের প্রস্তাব পেতে থাকেন, তন্মধ্যে রয়েছে ওয়াল্টার হিলের ১৯৭৮ সালের অপরাধমূলক থ্রিলার দ্য ড্রাইভার। তিনি এর পূর্বে দি আদার সাইড অব মিডনাইট চলচ্চিত্রে অভিনয়ের সুযোগ হাতছাড়া করেন। তিনি হলিউডকে "কল্পনার শহর" বলে আখ্যায়িত করেন এবং বলেন, "আমি মার্কিনী নই। আমি পুরস্কার জয় করবো এমনভাবে বেড়ে ওঠিনি।" অপরদিকে ত্রুফো বলেন, "ফ্রান্স তার জন্য খুবই ছোট স্থান। আমি মনে করি ইজাবেল মার্কিন চলচ্চিত্রের জন্য জন্মেছে।" তিনি দ্য ড্রাইভার চলচ্চিত্রে অভিনয়ের জন্য সম্মত হন, কারণ তিনি ওয়াল্টার হিলের প্রথম চলচ্চিত্র হার্ড টাইমস-এর গুনমুগ্ধ ছিলেন। দ্য ড্রাইভার চলচ্চিত্রটি তার নিজের দেশ ফ্রান্সে বিপুল দর্শক দেখলেও মার্কিন যুক্তরাষ্ট্রে তা ভালো করতে পারেনি।
১৯৮১ সালে তিনি জঁ রিসের উপন্যাস অবলম্বনে নির্মিত কোয়ার্টেট এবং ভীতিপ্রদ পোসেসিওঁ চলচ্চিত্রে অভিনয়ের জন্য কান চলচ্চিত্র উৎসব থেকে শ্রেষ্ঠ অভিনেত্রীর পুরস্কার অর্জন করেন। ১৯৮২ সালে তিনি পোসেসিওঁ চলচ্চিত্রে স্নায়বিক উত্থানপতনে জর্জরিত নারী চরিত্রে অভিনয়ের জন্য শ্রেষ্ঠ অভিনেত্রী বিভাগে তার প্রথম সেজার পুরস্কার অর্জন করেন। তিনি ১৯৮৩ সালের লেতে মোরত্রিয়ে (L'été meurtrier) চলচ্চিত্রে একজন প্রতিশোধপরায়ণ নারী চরিত্রে অভিনয় করে শ্রেষ্ঠ অভিনেত্রী বিভাগে তার দ্বিতীয় সেজার পুরস্কার অর্জন করেন। একই বছর তিনি সের্জ গ্যাঁসবুর্গের গীত ও সুরে ফরাসি পপ অ্যালবাম পুল ম্যারিন প্রকাশ করেন। এছাড়া তাকে লুক বেসোঁর পরিচালনায় এই অ্যালবামের শীর্ষ গান "পুল ম্যারিন"-এর মিউজিক ভিডিওতে দেখা যায়।
থাম্ব|ডান|২০১২ সালে ওতেল আমুরে আদজানি তিনি ১৯৮৮ সালে ভাস্কর কামিই ক্লোদেলের জীবনীমূলক কামিই ক্লোদেল চলচ্চিত্রের সহ-প্রযোজনা ও এতে প্রধান চরিত্রে অভিনয় করেন। এই কাজের জন্য তিনি বার্লিন আন্তর্জাতিক চলচ্চিত্র উৎসব থেকে শ্রেষ্ঠ অভিনেত্রী বিভাগে রৌপ্য ভল্লুক ও তার তৃতীয় সেজার পুরস্কার অর্জন করেন এবং শ্রেষ্ঠ অভিনেত্রী বিভাগে দ্বিতীয় একাডেমি পুরস্কারের মনোনয়ন লাভ করেন। তিনি প্রথম ফরাসি অভিনেত্রী হিসেবে দুটি একাডেমি পুরস্কারের মনোনয়ন পান। এছাড়া চলচ্চিত্রটি বিদেশি ভাষার চলচ্চিত্র বিভাগে একাডেমি পুরস্কারের মনোনয়ন লাভ করে।
তিনি পাত্রিস শ্যরো পরিচালিত ১৯৯৪ সালের মহাকাব্যিক লা রেন মার্গো (La Reine Margot) চলচ্চিত্রে অভিনয় করে তার চতুর্থ সেজার পুরস্কার অর্জন করেন। তিনি ২০০৯ সালের লা জুর্নে দ্য লা জ্যুপ (La Journée de la jupe) চলচ্চিত্রে অভিনয়ের জন্য পঞ্চমবারের মত শ্রেষ্ঠ অভিনেত্রী বিভাগে সেজার পুরস্কার লাভ করেন, যা সেজার পুরস্কারের ইতিহাসের কোন অভিনয়শিল্পীর সর্বাধিক অর্জন। চলচ্চিত্রটিতে তাকে এক সমস্যা জর্জরিত ফরাসি উপশহরের স্কুল শিক্ষক হিসেবে দেখা যায়, যে দুর্ঘটনাবশত তার এক শিক্ষার্থীর নিকট প্রাপ্ত বন্দুক থেকে গুলি চালিয়ে দেয়। ২০০৯ সালের ২০শে মার্চ ফ্রেঞ্চ আর্ট চ্যানেলে চলচ্চিত্রটির উদ্বোধনী প্রদর্শনী হয়, যেখানে রেকর্ড সংখ্যক ২.২ মিলিয়ন দর্শক ছিল। পরে এটি ২০০৯ সালের ২৫শে মার্চ চলচ্চিত্র প্রেক্ষাগৃহে মুক্তি দেওয়া হয়।
ব্যক্তিগত জীবন
আদজানি চিত্রগ্রাহক ও নির্মাতা ব্রুনো ন্যুতেঁর সাথে সম্পর্কে জড়িত ছিলেন। ১৯৭৯ সালে তাদের পুত্র বার্নাবে সাইদ-ন্যুতেঁর জন্ম হয়। ব্রুনো তার প্রযোজিত ওগুস্ত রদ্যাঁর সহকর্মী ও প্রেমিকা হিসেবে সুপরিচিত ভাস্কর কামিই ক্লোদেলের জীবনীমূলক কামিই ক্লোদেল চলচ্চিত্র পরিচালনা করেছিলেন।
১৯৮৯ থেকে ১৯৯৫ সালে ড্যানিয়েল ডে-লুইসের সাথে তার সম্পর্ক ছিল। ১৯৯৫ সালে তাদের পুত্র গ্যাব্রিয়েল-কে ডে-লুইসের জন্মের পূর্বে তাদের বিচ্ছেদ ঘটে। পরবর্তী কালে সুরকার জঁ-মিশেল জারের সাথে আদজানির সম্পর্ক হয়, কিন্তু ২০০৪ সালে তারা আলাদা হয়ে যান।
পুরস্কার ও সম্মাননা
২০১০: লেজিওঁ দনরের শেভালিয়ে ২০১৪: অর্দ্র দেজারজে দে লেত্র-এর কমান্ডার
মনোনীত
বিজয়ী
পেরিকোটিন
পেরিকোটিন (বা পেরিকোটিন আগ্নেয়গিরির, এছাড়াও প্যারিকুটিন হিসেবে উচ্চারিত) হল একটি সিন্ডার কোণ আগ্নেয়গিরি যা মেক্সিকান রাজ্যের মিচোয়াকানে, উরুপান শহরের নিকট এবং মেক্সিকো সিটির প্রায় 322 km পশ্চিমে অবস্থিত। ১৯৪৩ সালে স্থানীয় কৃষক ডিওনিসিও পুলিডোর ভুট্টাক্ষেত থেকে আকস্মিকভাবে আগ্নেয়গিরিটি উত্থিত হয়েছিল, যা পররর্তীতে জনপ্রিয় সংস্কৃতি এবং বৈজ্ঞানিক উভয়ের দৃষ্টি আকর্ষণ করেছিল।
পেরিকোটিন, এই ধরনের অগ্ন্যুৎপাতের সম্পূর্ণ জীবনচক্র নথিভুক্ত করার জন্য আধুনিক বিজ্ঞানের জন্য প্রথম উপলক্ষ হয়ে উথেছিল। এই আগ্নেয়গিরি থেকে নয় বছরের অগ্ন্যুৎপাতের ক্রিয়াকলাপের সময়, বিজ্ঞানীরা এটিকে স্কেচ ও ম্যাপ করেছেন এবং হাজার-হাজার নমুনা ও আলোকচিত্র সংগ্রহ করেছেন। ১৯৫২ সাল নাগাদ, অগ্ন্যুৎপাতটি একটি 424 m কোণ ছেড়েছিল এবং পাথর, আগ্নেয়ভস্ম ও লাভা নির্গমনের মাধ্যমে 233 km2-এর অধিক এলাকা উল্লেখযোগ্যভাবে ক্ষতিগ্রস্ত করেছিল। এতে তিনজন নিহত এবং আরও তিনজন ব্যাপকভাবে ক্ষতিগ্রস্ত হয়েছিল, এবং লাভার নিচে চাপা পড়ে দুটি শহর সম্পূর্ণভাবে পরিত্যক্ত হয়। ফলে শত শত লোককে স্থায়ীভাবে স্থানান্তরিত হতে হয়েছিল এবং তাদের অভিবাসনের জন্য দুটি নতুন শহর তৈরি করা হয়েছিল। যদিও বৃহত্তর অঞ্চলটি এখনও আগ্নেয়গিরিতে অত্যন্ত সক্রিয় রয়েছে, তবে পেরিকোটিন এখন সুপ্ত এবং পর্যটকদের আকর্ষণের বিষয়ে পরিণত হয়েছে, লোকেরা আগ্নেয়গিরিতে আরোহণ করে এবং সান জুয়ান পারাঙ্গারিকুটিরো চার্চের শক্ত লাভা-আচ্ছাদিত ধ্বংসাবশেষ পরিদর্শন করে।
১৯৯৭ সালে, সিএনএন পেরিকোটিনকে বিশ্বের সাতটি প্রাকৃতিক বিস্ময়ের একটি হিসেবে ঘোষণা করে। একই বছর, দুর্যোগ চলচ্চিত্র ভলকানো এটিকে চলচ্চিত্রের কাল্পনিক ঘটনাগুলির নজির হিসাবে উল্লেখ করে।
বর্ণনা
পেরিকোটিন মেক্সিকান পৌরসভার নুয়েভো পারঙ্গারিকুটিরো, মিচোয়াকানে অবস্থিত, যা উরুপান শহর থেকে 29 km পশ্চিমে এবং মেক্সিকো সিটি থেকে প্রায় 322 km পশ্চিমে। এটি পিকো দে ট্যানসিতারোর উত্তর দিকে অবস্থিত, যা নিজেই একটি পুরানো ঢাল আগ্নেয়গিরির উপরে অবস্থিত এবং সমুদ্রপৃষ্ঠ থেকে 3170 m এবং কুইৎজোচো-কুইউসুরু উপত্যকা থেকে 424 m উপরে বিস্তৃত। এই কাঠামোগুলি পুরানো আগ্নেয়গিরির পর্বত শৃঙ্খলের সাথে ঘেরা এবং ছোট আগ্নেয়গিরির কোণ দ্বারা বেষ্টিত। এর মধ্যবর্তী উপত্যকাগুলি ছোট মাঠ এবং বাগান বা ছোট বসতি দ্বারা দখলকৃত, কয়েকটি ঘরের দল থেকে শুরু করে শহরগুলির আকার পর্যন্ত।
আগ্নেয়গিরিটি ট্রান্স-মেক্সিকান আগ্নেয় বেল্টের উপর অবস্থিত এবং এটি একটি পণ্য, যা মধ্য মেক্সিকো জুড়ে পশ্চিম থেকে পূর্ব পর্যন্ত 900 km চলে। এর মধ্যে রয়েছে সিয়েরা নেভাদা পর্বতমালা (বিলুপ্ত আগ্নেয়গিরির একটি সেট) পাশাপাশি হাজার হাজার সিন্ডার কোণ এবং আগ্নেয়গিরির ছিদ্র। আগ্নেয়গিরির কার্যকলাপের ফলে এখানে কেন্দ্রীয় মেক্সিকান মালভূমি তৈরি হয়েছে এবং 1.8 km গভীর পর্যন্ত শিলা জমা হয়েছে। ভস্ম ব্যাপকভাবে জমা হবার ফলে এটি উর্বর মাটিও তৈরি করেছে এবং এর ফলে মেক্সিকোর সবচেয়ে বেশি উৎপাদনশীল কৃষিজমি তৈরি হয়েছে। ফলস্বরূপ এখানে আগ্নেয়গিরির ক্রিয়াকলাপ মধ্য আমেরিকা পরিখা বরাবর রিভেরা এবং কোকোস প্লেট তৈরি করেছে। আরও বিশেষভাবে, আগ্নেয়গিরিটি মিচোয়াক্যান-গুয়ানাজুয়াতো আগ্নেয়গিরি ক্ষেত্রের আনুমানিক ১,৪০০টি আগ্নেয়গিরির মধ্যে সবচেয়ে ছোট, একটি 40,000 km2 ব্যাসাল্ট মালভূমি যা স্কোরিয়া কোণে পরিপূর্ণ, পাররিংয়ে কোণের মতো ছোটো ভোলকাট, ছোট শিল্ড আগ্নেয়গিরি, মার, টাফ রিং এবং লাভা গম্বুজ সহ। মেক্সিকোর সবচেয়ে সাধারণ ধরনের আগ্নেয়গিরি হল স্কোরিয়া কোণ, এগুলো হঠাৎ দেখা দেয় এবং বিলুপ্ত হওয়ার আগে খাড়া ঢাল সহ একটি কোণ আকৃতির পর্বত তৈরি করে। পেরিকোটিনের পূর্বসূরি ছিল এল জোরুলো, যেটি ১৭৫৯ সালে মিচোয়াকানে বিস্ফোরিত হয়েছিল।
বর্তমানে আগ্নেয়গিরির গর্তটি প্রায় 200 m জুড়ে বিস্তৃত এবং আগ্নেয়গিরিতে আরোহণ করা এবং পুরো ঘেরের চারপাশে হাঁটা সম্ভব। যদিও বিজ্ঞানীদের দ্বারা বিলুপ্ত হিসাবে শ্রেণীবদ্ধ করা হয়েছে, পেরিকোটিন এখনও উত্তপ্ত, এবং বৃষ্টির জল এই তাপের সাথে প্রতিক্রিয়া করে যার ফলে কোণ থেকে এখনও বিভিন্ন স্রোতে বাষ্প নির্গত হয়। আগ্নেয়গিরির সৃষ্টিকারী শক্তি এখনও সক্রিয়। ১৯৯৭ সালে টেকটোনিক গতিবিধির কারণে পেরিকোটিন এলাকায় ২৩০টি ভূমিকম্পের একটি জোরালো ঝাঁক ছিল, যার মধ্যে পাঁচটি ছিল মোমেন্ট পরিমাপ স্কেলে ৩.৯ এর উপরে। এছাড়াও ১৯৯৫ সালে গর্জন এবং ১৯৯৮ সালে কালো বাষ্পসহ গর্জনের কিছু প্রতিবেদন করা হয়েছিল। ২০০৬ সালের গ্রীষ্মে, আরেকটি বড় আগ্নেয়গিরির ভূমিকম্পের ঝাঁক ছিল, যার মধ্যে ৩০০টিরও অধিক আগ্নেয়গিরির কাছে অবস্থিত, যা ম্যাগমা আন্দোলনকে নির্দেশ করে, কিন্তু পেরিকোটিন বা অন্য কোথাও কোনো অগ্ন্যুৎপাত হয়নি।
গঠন
পেরিকোটিনে ১৯৪৩ থেকে ১৯৫২ সাল পর্যন্ত অগ্ন্যুৎপাত হয়েছিল, এই ধরনের আগ্নেয়গিরির জন্য যা ছিল অস্বাভাবিকভাবে দীর্ঘকালীন এবং এতে বেশকয়েকটি অগ্ন্যুৎপাত ঘটেছিল। বিস্ফোরণের কয়েক সপ্তাহ পূর্বে, এলাকার বাসিন্দারা আকাশে মেঘ ছাড়াই বজ্রপাতের মতো শব্দ শোনার কথা জানিয়েছিলেন। এই শব্দটি ম্যাগমার চলাচলের কারণে সৃষ্ট গভীর ভূমিকম্পের সাথে সামঞ্জস্যপূর্ণ। পরবর্তী একটি সমীক্ষায় ইঙ্গিত দেওয়া হয়েছে যে বিস্ফোরণের পাঁচ সপ্তাহ পূর্বে শুরু হওয়া ৩.২ তীব্রতার ২১টি ভূমিকম্পের পূর্বে অগ্নুৎপাত ঘটেছিল। অগ্নুৎপাতের এক সপ্তাহ পূর্বে, সংবাদপত্রগুলি প্রতিদিন ২৫-৩০টি প্রতিবেদন করেছিল। বিস্ফোরণের আগের দিন, এই সংখ্যা ৩০০ ছাড়িয়ে গিয়েছিল বলে অনুমান করা হয়েছিল।